altostratus
Store norske leksikon,Realfag,Meteorologi,Vær,Skyer og nedbør
Altostratus, også kalt lagskyer, er en av de ti hovedtypene av skyer. Altostratus har et trevlet, stripet eller sløret utseende med blålig eller gråaktig fargetone.
Beskrivelse Altostratus er middels høye skyer, som vil si at de opptrer i middels høye nivåer av troposfæren. Skyene kan strekke seg langt oppover i høyden, men blir definert etter skybasens høyde. På våre breddegrader vil skybasen gjerne ligge to til fem kilometer over bakken. Altostratus danner et stripet eller trevlet, ofte temmelig ensartet lag som dekker store områder av himmelen. Dannes for eksempel i forbindelse med frontpassasjer, hvor varmere luft presses opp over kaldere bunnluft. At Altostratus er blå eller grålig i fargen betyr at de kan gi litt nedbør. Fallstriper kan ses i sammenheng med denne typen skyer. Les mer i Store norske leksikon skyer troposfæren front